港超聯 攻破舊主大門 蘇沙:狀態愈嚟愈好
2024年04月20日 17:04
東網電視
更多新聞短片
蘇沙入球後與一眾隊友慶祝。(鄧文滔攝)
深水埗周六(20日)在「中銀人壽香港超級聯賽」爆冷以2比0小勝冠忠南區,其中曾經效力冠忠南區的蘇沙,末段於1次突擊射破伍瑋謙十指關,助球隊鎖定勝局,他賽後稱自己狀態愈來愈理想,盼餘下賽事繼續有表現,回報教練團的信任。
蘇沙曾為南區效力4季,如今回歸港超後,仍能夠攻破舊球會大門,使他感覺非常特別,但強調現時只專注為深水埗爭勝:「我喺南區嗰4年有好多美好嘅回憶,呢度啲球迷永遠都係咁熱情,不過我依家只會集中諗辦法幫深水埗贏波,好開心今日大家都踢得好好,冇再畀勝利溜走。」
蘇沙在加盟深水埗前,已相隔一段長時間未有參與職業足球賽事,他承認剛投效球隊後,花上不少時間提升狀態,認為今場自己踢足之餘,更於尾段取得入球,證明狀態明顯有改善:「我一嚟到深水埗之後,日日都搏哂命去操練,好想盡快提升狀態,呢個入波證明之前嘅努力冇白費,希望之後繼續有出色發揮,報答教練團嘅信任。」